

**ŠIRVINTŲ RAJONO SAVIVALDYBĖS**

**ADMINISTRACIJOS DIREKTORIUS**

###### ĮSAKYMAS

**DĖL COVID-19 LIGOS (KORONAVIRUSO INFEKCIJOS) VALDYMO PRIEMONIŲ ŠIRVINTŲ RAJONO SAVIVALDYBĖS ADMINISTRACIJOJE**

2020 m. gegužės d. Nr.

Širvintos

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro-Valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimu Nr. V-1118 „Dėl COVID-19 ligos (koronaviruso infekcijos) valdymo priemonių valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms“:

1. Į p a r e i g o j u Širvintų rajono savivaldybės administracijos valstybės tarnautojams ir darbuotojams, dirbantiems pagal darbo sutartį:
	1. atvykti į darbo vietą tik neturint ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, vėmimas, viduriavimas ir pan.);
	2. prieš atvykstant į darbo vietą matuotis kūno temperatūrą. Pasireiškus karščiavimui (37,3 °C ir daugiau) nedelsiant informuoti tiesioginį vadovą ir nevykti į darbo vietą;
	3. nuolat stebėti savo sveikatą;
	4. darbe pasireiškus ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas 37,3° C ir daugiau), sloga, kosulys, pasunkėjęs kvėpavimas, vėmimas, viduriavimas ir pan.), nedelsiant informuoti savo tiesioginį vadovą, konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu;
	5. sužinojus apie nustatytą COVID-19 ligą (koronaviruso infekciją) informuoti Administracijos direktorių;
	6. esant poreikiui, organizuoti susirinkimus, pasitarimus nuotoliniu būdu. Jeigu nėra galimybės organizuoti nuotoliniu būdu, susirinkimai, pasitarimai organizuojami vienoje patalpoje, dėvint nosį ir burną dengiančias apsaugos priemones (veido kaukes, respiratorius ar kitas priemones)ir išlaikant ne mažiau kaip 1 metro atstumą;
	7. vėdinti darbo patalpas ne rečiau kaip 1 kartą per valandą plačiai atidarius langus ir pildyti patalpų vėdinimo registracijos lapą (1 priedas);
	8. aptarnaujant lankytojus dėvėti nosį ir burną dengiančias apsaugos priemones (veido kaukes, respiratorius ar kitas priemones);
	9. laikytis griežtos rankų higienos (dažnai plauti rankas skystu muilu ir šiltu tekančiu vandeniu, dezinfekuoti jas rankų dezinfekcinėmis priemonėmis), vengti liesti rankomis veidą, akis, nosį, burną ir kt., laikytis kosėjimo ir čiaudėjimo etiketo.
	10. aptarnaujant lankytojus laikytis ne mažesnio kaip 2 metrų atstumo.
2. P a v e d u Širvintų rajono savivaldybės administracijos Bendrojo skyriaus darbuotojoms (valytojoms) dažnai liečiamus paviršius (durų rankenas, elektros jungiklius, kėdžių atramas ir kt.) valyti paviršiams valyti skirtu valikliu kaip galima dažniau, bet ne rečiau kaip 2 kartus per dieną (darbo dienomis nuo 12:00 val. iki 13:00 val. ir nuo 17:00 val. iki 18:00 val.) ir atlikus paviršių valymą pildyti patalpų dezinfekavimo registracijos lape (2 priedas).
3. D r a u d ž i u Širvintų rajono savivaldybės administracijos valstybės tarnautojams ir darbuotojams, dirbantiems pagal darbo sutartį:
	1. turint ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas (37,3° C ir daugiau), sloga, kosulys, pasunkėjęs kvėpavimas, vėmimas, viduriavimas ir pan.) vykti į darbą;
	2. dirbti tiems, kuriems privaloma izoliacija, izoliacijos laikotarpiu, išskyrus tuos, kurie dirba nuotoliniu būdu.
4. N u r o d a u Širvintų rajono savivaldybės administracijos lankytojus prioriteto tvarka aptarnauti nuotoliniu būdu. Jei tai neįmanoma, n u s t a t a u tokias aptarnaujamų lankytojų aptarnavimo tvarkos sąlygas:
	1. lankytojus informuoti, kad nerekomenduojama lankytis rizikos grupės asmenims (vyresnio nei 60 m. amžiaus asmenims ir (arba) sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše);
	2. lankytojai, atvykę į Širvintų rajono savivaldybės administraciją, turi būti pasitinkami ir išlydimi to Širvintų rajono savivaldybės administracijos valstybės tarnautojo ar darbuotojo, dirbančio pagal darbo sutartį, pas kurį lankytojas atvyko, ir užregistruojami lankytojų registracijos lape (3 priedas).
	3. lankytojus informuoti apie asmens higienos laikymosi būtinybę (rankų higiena, kosėjimo, čiaudėjimo etiketas ir kt.)
	4. aptarnaujami tik nosį ir burną dengiančias apsaugos priemones (veido kaukes, respiratorius ar kitas priemones) dėvintys lankytojai;
	5. neaptarnaujami lankytojai, turintys ūmių viršutinių kvėpavimo takų infekcijų požymių (pvz., karščiavimas, sloga, kosulys, pasunkėjęs kvėpavimas ir pan.);
	6. lankytojai turi laikytis saugaus ne mažesnio kaip 2 metrų atstumo vienas nuo kito.
5. Į p a r e i g o j u Širvintų rajono savivaldybei pavaldžias įstaigas ir įmones nustatyti darbo organizavimo tvarką vadovaujantis Lietuvos Respublikos sveikatos apsaugos ministro-Valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimo Nr. V-1118 „Dėl COVID-19 ligos (koronaviruso infekcijos) valdymo priemonių valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms“ 1 punktu.
6. P a v e d u Širvintų rajono savivaldybės administracijos Bendrojo skyriaus vedėjai Dianai Mičelienei parengti informacinį pranešimą apie lankytojų aptarnavimo sąlygas įstaigoje, nurodytas šio įsakymo 4 punkte.
7. Į p a r e i g o j u Širvintų rajono savivaldybės administracijos Bendrąjį skyrių ir seniūnus prie įėjimo į Administraciją ir seniūnijas pateikti šio įsakymo 6 punkte nurodytą informacinį pranešimą.
8. Širvintų rajono savivaldybės administracijos Bendrajam skyriui su šiuo įsakymu supažindinti valstybės tarnautojus ir darbuotojus, dirbančius pagal darbo sutartį per dokumentų valdymo sistemą „Kontora“, paskelbti šį įsakymą Savivaldybės interneto svetainėje.
9. N u s t a t a u, kad šis įsakymas įsigalioja 2020 m. gegužės 18 d.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorė Ingrida Baltušytė-Četrauskienė

Parengė:

Teisės, personalo ir civilinės metrikacijos

skyriaus vedėjas

Justinas Kontrimavičius

SUDERINTA:

Teisės, personalo ir civilinės metrikacijos skyriaus Švietimo ir kultūros skyriaus

vedėjo pavaduotoja vedėja

Vaida Šeipūnė Rasa Kralikevičienė

Širvintų rajono savivaldybės administracijos

 direktoriaus 2020-05- įsakymo Nr.

 1 priedas

**PATALPŲ VĖDINIMO REGISTRACIJOS LAPAS**

|  |  |  |  |
| --- | --- | --- | --- |
| Eil. Nr. | Data ir laikas | Darbuotojo vardas, pavardė | Patalpų vėdinimas (parašas) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Širvintų rajono savivaldybės administracijos

 direktoriaus 2020-05- įsakymo Nr.

 2 priedas

**PATALPŲ DEZINFEKAVIMO REGISTRACIJOS LAPAS**

|  |  |  |  |
| --- | --- | --- | --- |
| Eil. Nr. | Data ir laikas | Darbuotojo vardas, pavardė | Patalpų dezinfekavimas (parašas) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Širvintų rajono savivaldybės administracijos

 direktoriaus 2020-05- įsakymo Nr.

 3 priedas

Pasirašydamas šį lankytojų registracijos lapą Jūs patvirtinate, kad esate tinkamai informuotas, kad Jūsų asmens duomenų valdytojas yra Širvintų rajono savivaldybės administracija (juridinio asmens kodas 188722373, adresas: Vilniaus g. 61, LT-19120 Širvintos, tel. (8 382) 51 590, el. p. savivaldybe@sirvintos.lt). Asmens duomenys tvarkomi siekiant reguliuoti lankytojų srautus bei COVID-19 ligos plitimo prevencijai. Tvarkymo pagrindas – tvarkyti būtina, siekiant atlikti užduotį, vykdomą viešojo intereso labui, arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti perduodami tik tiems tretiesiems asmenims, kurie turi teisę šiuos duomenis gauti teisės aktų nustatyta tvarka. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius) ir pasikonsultuoti su Širvintų rajono savivaldybės administracijos Duomenų apsaugos pareigūnu, kurio kontaktai yra skelbiami: <https://www.sirvintos.lt/lt/veiklos-sritys/asmens-duomenu-apsauga/asmens-duomenu-apsaugos-pareigunas/2795>. Daugiau informacijos apie duomenų tvarkymą rasite <https://www.sirvintos.lt/lt/veikla/veiklos-sritys/asmens-duomenu-apsauga/2794>.

**LANKYTOJŲ REGISTRACIJOS LAPAS**

|  |  |  |  |  |
| --- | --- | --- | --- | --- |
| Eil. Nr. | Data ir laikas | Lankytojo vardas, pavardė | Lankytojo parašas | Pasitikusio darbuotojo vardas, pavardė, parašas |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |